b'\n_START_ARTICLE_\nJaschos Heifetzo konkursas\n_START_PARAGRAPH_\nTarptautinis Jaschos Heifetzo konkursas\xc2\xa0\xe2\x80\x93 jaun\xc5\xb3j\xc5\xb3 smuikinink\xc5\xb3 konkursas Lietuvoje. Pirmasis tarptautinis Jaschos Heifetzo jaun\xc5\xb3j\xc5\xb3 smuikinink\xc5\xb3 konkursas buvo surengtas 2001 metais , minint 100-\xc4\x85sias smuikininko gimimo metines. Konkurs\xc4\x85 organizavo Lietuvos kult\xc5\xabros fondas drauge su Lietuvos muzikos ir teatro akademija. \xc5\xa0iuo metu konkurs\xc4\x85 organizuoja V\xc5\xa1\xc4\xae Nat\xc5\xb3 knygynas drauge su Lietuvos muzikos ir teatro akademija. Konkurso pagrindiniai r\xc4\x97m\xc4\x97jai: Lietuvos kult\xc5\xabros taryba ir Lietuvos kult\xc5\xabros ministerija. Konkursas rengiamas kas ketverius metus. Artimiausiais konkursas vyks 2017\xc2\xa0m. vasario 13\xe2\x80\x9319 dienomis Vilniuje. Konkurso prizinis fondas\xc2\xa0\xe2\x80\x93 18500 \xe2\x82\xac. Konkurso atrankin\xc4\xaf tur\xc4\x85 per\xc4\x97jusius dalyvius vertins tarptautin\xc4\x97 vertinimo komisija. Komisijos pirmininkas\xc2\xa0\xe2\x80\x93 Gidonas Kremeris.'